cyanic-selkie/wikianc huggingface dataset:
Frances E. Willis
Etter å ha avlagt phd-grad ved Stanford University i 1923 arbeidet hun ved Vassar College. Der underviste hun i statsvitenskap. Hun skiftet så karriere og begynte i 1927 i utenrikstjenesten der hun ble første kvinne til å bli chargé d'affaires. Willis var også den første kvinnelige karrierediplomat som ble ambassadør for USA. I 1953 ble hun ambassadør i Sveits. Den 19. juni 1957 presenterte hun sine akkreditiver til Norge. Hun tjenestegjorde i Oslo fram til 15. mai 1961. Deretter var hun ambassadør på Ceylon fra 1961 til 1964.
Willis fikk tittelen Career Ambassador i 1962. I 2006 ble hun hedret med et frimerke.
Dataverse
Dataverse er en nettapplikasjon for deling, arkivering, sitering, utforsking og analysering av forskningsdata. Forskere, forfattere, utgivere, databidragsytere og tilknyttede institusjoner blir kreditert gjennom sitering med en persistent identifikator kalt digital object identifier (DOI) eller hendel (handle).
En Dataverse-installasjon består av en hovedsamling (et såkalt root dataverse), som kan ha flere undersamlinger (såkalte sub-dataverses), og hver samling inneholder datasett og metadata som beskriver disse datasettene.
Bakgrunn om Dataverse
Dataverse er utviklet og forankret ved Institute for Quantitative Social Science (IQSS) ved Harvard University. Utviklingen av Dataverse (tidligere kjent under navnet Dataverse Network) begynte i 2006 under ledning av Mercè Crosas og Gary King. Arbeidet bygger på det tidligere Virtual Data Center (VDC)-prosjektet, som varte fra 1999 til 2006, og som ble ledet av Micah Altman, Gary King, og Sidney Verba som et samarbeid mellom Harvard-MIT Data Center (nå del av IQSS) og Harvard University Library. Forgjengerne til VDC går tilbake til 1987 og inkluderer bl.a. verktøy for overføring av katalogdata via FTP til enheter på andre universitetsområder til faste tider.
Harvard Dataverse
Harvard Dataverse er Harvard Universitys egen Dataverse-installasjon. Arkivet er et samarbeid mellom Institute for Quantitative Social Science (IQSS), Harvard Library og Harvard University Information Technology (HUIT). Harvard Dataverse er et arkiv for deling, arkivering, sitering, utforsking og analyse av forskningsdata. Arkivet er åpent for alle typer forskningsdata fra alle fagområder fra hele verden.
Dataverse-installasjonar i verda
En rekke universiteter og andre forskningsinstitusjoner har installert Dataverse. Her er en liste over noen av installasjonene:
Dataverse i Europa
Dataverse er også tatt i bruk i europeiske land for å arkivere og dele data fra forskningsmiljø i Nederland, Tyskland, Frankrike, Finland og Norge. Den største Dataverse-installasjonen er DataverseNL, som er en arkiveringsløsning for 11 nederlandske universiteter. DataverseNO, som er et nasjonalt arkiv for åpne forskningsdata i Norge, er per i dag brukt av ni universiteter og høyskoler i Norge.
Alternative og lignende prosjekter/applikasjoner
En applikasjon som ofte blir sammenlignet med Dataverse, er DSpace. Også DSpace er brukt for å lagre vitenskapelige data. CKAN tilbyr lignende funksjonalitet og er mye brukt for åpne data.
Matheuskirken (Borgund)
Matheuskirken eller Mathiaskirken eller Matteskirken var muligens en kirke i Borgundkaupangen i middelalderen, men den er ikke entydig påvist arkeologisk, idet det muligens foreligger sammenblanding med Kristkirken. Mattes kirckia er i Aslak Bolts jordebok (1432) omtalt som tidligere eier av Dimna i Ulstein, men det fremgår at godset er lagt under erkebispesetet, og kirken er for øde å regne.
Christen Styhr Nannestad
Christen Styhr Nannestad (født 8. januar 1783 i Aker, død 13. mars 1856 på Inderøy) var en norsk sorenskriver og stortingsmann.
Han var sønn av res.kap. Fredrik Sebastian Nannestad og Fredrikke Lovise Styhr. I 1807 ble han cand.jur., og fikk så arbeid som sorenskriverfullmektig i Hardanger. Han etterfulgte så Peder Klykken som sorenskriver i Lofoten og Vesterålen 30. januar 1819. Denne stillingen hadde han til han ble sorenskriver på Inderøen 8. januar 1830, han var sorenskriver der til sin død i 1856.
Nannestad ble innvalgt på Stortinget for Nordlandenes amt for 1824–1826. Han var her blant annet formann i komiteen om handelen i Nordland.
Han var gift med Drude Sophie Fleischer, datter av krigsråd og proprietær Herman Reinholt Fleischer og Marie Finne Astrup.
Rakuten Japan Open Tennis Championships 2022
Rakuten Japan Open Tennis Championships 2022 var en tennisturnering, og del av ATP-touren 2022 som fant sted i Tokyo i Japan fra 3. til 9. oktober 2022.
Det ble konkurrert i singel og dobbel for menn på hardcourt.
South Platte River
South Platte River, tidligere blant annet Niinéniiniicíihéhe og Río Jesús María, er en av de to elver som danner Platte River. Takket være denne er viktige østlige deler av staten Colorado fruktbar. Den andre hovedfuren er North Platte River.
Skyting under Sentralamerikanske og karibiske leker 1930
Skyting under Sentralamerikanske og karibiske leker 1930. Skyting var en av ti sporter i de andre sentralamerikanske og karibiske leker som ble arrangert i Havanna på Cuba i perioden 15. mars til 5. april 1930. Det var andre gangen som skyting var med i de sentralamerikanske og karibiske leker. Det var to øvelser, kun for menn.
South Platte River
Elveløp
Elven har sine kilder i Rocky Mountains og kalles South Platte River fra Park County der vassdragene South Fork og Middle Fork flyter sammen. Elven renner hovedsakelig mot nordnordøst og gjennom storbyen Denver. Nordover forbi Denver danner floden grunnlag for et tett befolket industriområde, i en fruktbar dal. I Colorado er floden regulert med demninger for irrigasjon, kontroll av oversvømmelser og kraftproduksjon.
Etter byen Greeley bøyer elven østover og fortsetter inn i vestre Nebraska mellom Julesburg og Big Springs. Elven passerer Ogallala i Nebraska og forenes med North Platte River i nærheten av byen North Platte.
Historie
South Platte ble kalt Niinéniiniicíihéhe av arapahoindianerne som bodde ved dens bredders. De første spanske oppdagelsesreisende kalte den Río Chato. I 1702 fikk den navnet Río Jesús Maria av kaptein Jose Lopez, en tewa-irsk speider og krigskaptein for de indianske hjelpestyrker fra Nuevo Mexico som bler beordret av visekongen av Ny-Spania om å utforske dette Tierra Incognita for å forsøke å avdekke en fransk inntrengen mot Nuevo Mexico.
Davivienda
Davivienda er en colombiansk bank. Den ble etablert i 1972 og har hovedkvarter i Bogotá.
Frederick Gilmore
Frederick Garfield «Fred» Gilmore (født 22. mai 1887 i Montréal i Canada, død 17. mars 1969 i Los Angeles i California) var en amerikansk bokser som deltok i de olympiske leker 1904 i St. Louis.
Davivienda
I 2012 kjøpte Davivienda opp HSBC i Costa Rica, El Salvador og Honduras for 801 millioner USD.
Frederick Gilmore
Gilmore kom på tredjeplass i boksing, fjærvekt, under OL 1904 i St. Louis. Han tapte sin kamp til sin landsmann Frank Haller som siden tapte finalen til Oliver Kirk. Det var kun tre boksere, alle fra USA i denne vektklassen.
Tistedalsdrapene
Tistedalsdrapene er en samlebetegnelse på flere drapssaker i Tistedal i Norge i 1991 og 1992. Totalt fire mennesker ble myrdet i løpet av drøyt ett år.
De to første drapene
I 1991 ble et søskenpar brutalt knivstukket, drept og ranet i sitt hjem i Tistedal. Saken ble massivt etterforsket, og politiet tok ut siktelse mot to personer som senere ble ansett som uskyldige. Saken så derfor lenge ut til å forbli uoppklart. Det var få spor og ingen vitneobservasjoner. Noen dager før drapene hadde søskenparet kommet over en ukjent mann i hagen; mannen skal ha mumlet at han lette etter en hund, men søskenparet skal ha blitt svært bekymret over den mystiske mannen i mørket.
Det tredje drapet
Ett år seinere ble en pensjonist drept, og dumpet i en komposthaug i hagen sin uten at politiet senere fant noe lik, og saken hadde lenge status som forsvinningssak. Bilen til offeret ble funnet ved inngangen til en tursti, og jaktriflen hans hang ikke på veggen lenger. Nesten et år senere fant noen naboer liket, og plutselig hadde politiet tre uoppklarte rovmord i en bygd med 2000 innbyggere. I samme tidsperiode ble Halden Sparebanks filial på Låby (ca. 5 km fra Tistedal) ranet. Raneren truet med hagle og snakket svensk. Noen sakkyndige pekte imidlertid på at raneren brukte enkelte typisk norske ord. Saken ble ikke satt i sammenheng med drapene før flere måneder senere.
Det fjerde drapet
På lille julaften 1992 ble tettstedet igjen rammet av et nytt rovmord. Den lokale handelsmannen på Quickly matsenter ble funnet skutt og drept i sin egen bil. Drapsmannen fikk imidlertid ikke med seg pengene. Han hadde tatt posen som inneholdt tre liter melk, istedenfor dagens utbytte fra kolonialen på flere titalls tusen kroner. Etter dette ble det lille tettstedet nær Halden plutselig sentrum for en av etterkrigstidens største politietterforskninger. Fra hele landet strømmet det til journalister som fulgte politiarbeidet daglig.
Rettssak og domfellelse
Politiet klarte etter hvert å sette drapene i sammenheng med hverandre, ettersom forbrytelsene åpenbart var motivert av penger. Spor tydet dessuten på at drapsmannen også stod bak bankranet på Låby. Våren 1993, etter langvarig etterforskning og bistand fra Kripos, pågrep politiet en lokal familiefar, Roger Herbert Haglund, fra Tistedal. Bevisene mot ham var sterke. Den arresterte hadde fortalt politiet at han hadde vært ute og syklet i et gitt område da kjøpmannen ble drept. Et overvåkingskamera i den lokale banken kunne imidlertid bevise at han ikke fortalte sannheten. Arrestanten hadde i tillegg store økonomiske problemer. Både klær og utstyr kunne etter hvert spores tilbake til mannen som var politiets hovedmistenkte, og han innrømmet drapene og ranet etter at han ble pågrepet. Senere i etterforskningen trakk han tilståelsen tilbake, og hevdet at han var blitt presset til å tilstå av en annen navngitt drapsmann og sedelighetsforbryter, som hadde tatt livet sitt samme år. Under rettssaken gikk imidlertid tiltalte i en felle aktor hadde forberedt, og han valgte deretter å tilstå på nytt. Han ble funnet skyldig og dømt til 21 års fengsel.
Jens Kildal
Jens Kildal (eller Kiildahl, født 1683 i Vest-Agder, død 1767) var prest i Salten fra 1721 og i Vesterålen fra 1725., og var en av medarbeiderne til samemisjonæren Thomas von Westen. Hans manuskript Afguderiets Dempelse og den sande Lærdoms Fremgang (ca 1730) er blant de eldste skriftlige kildene til kunnskap om samisk religion og kultur.
Liv
Han var elev ved Seminarium Scholasticum i 1720, og virket fra 1721 i Salten. Han giftet seg med Karen Arnesdatter, som selv var same. De eldste tekstene om samemisjonen oppgir at ekteskapet var taktisk motivert «for å vinne inngang blant samene», mens andre er skeptiske til dette resonnementet. Fra 1725 var han i Vesterålen, hvor han også var von Westens fullmektig i Nordland med særskilt oppdrag å føre tilsyn med misjonærene og skolemestrene. Kildal var blant de samemisjonærene som sto lengst i tjenesten; han skal ha vært i Vesterålen/Lødingen inntil 1758. Deretter et års tid i Senja, og deretter muligens bosatt i Tysfjord til sin død.
Brødrene Simon, Søren og Sigvard Kildal var også tilknyttet samemisjonen. Simon (1701-61) arbeidet i Saltdalen og Lyngen. Sigvard Kildal (1704–71) var misjonær i Ofoten fra 1729 og sogneprest i Kjøllefjord fra 1734; han skrev i 1730 en Efterretning om Finners og Lappers hedenske Religion.
Skrifter
Kildals hovedverk Afguderiets Dempelse er i form som en preken, og er tenkt som en veiledning til samemisjonærer og misjonens omgangsskolelærere, som en håndbok i arbeidet med å kristne samene. Teksten bygger dels på von Westens arbeid og notater, men også på egne observasjoner. Prekenen er datert 1730, men har fått noen senere tilføyelser, blant annet med henvisninger til en bok fra 1738. Prekenen er supplert med et appendix som skildrer von Westens misjonsreise: «handlende om Lector hr Thomas von Vestens arbeyde paa de aar 1722 og 1723 til Norlandenes og Trondhiems Amtes afgudiske lappers omvendelse, og om den store omvendelse, som der paa fuldte».
Det er ulike oppfatninger om kildeverdien av Kildals beskrivelse : Just Qvigstad mente at Kildal hadde samlet inn et unikt selvstendig materiale, og selv var kilde for andre skrifter; mens Edgar Reuterskiöld mente at Kildal hentet det meste av sitt materiale fra von Westen.
Kildal skrev også en Beskrivelse af Runebommen.
George MacDonald
George MacDonald er navnet til flere personer:
Joe Hisaishi
Mamoru Fujisawa (藤澤 守; født 6. desember 1950), kjent som Joe Hisaishi (久石 譲), er en japansk komponist som er kjent for å ha laget musikk til over 100 filmer. Han har også gitt ut flere originalalbum. Han har samarbeidet med regissør Hayao Miyazaki og Studio Ghibli siden 1984 da han lagde musikken til Nausicaä – Prinsessen fra Vindens Dal, og har siden laget musikken til alle filmene til Miyazaki.
Hakkim
Hakkim (460 moh) er en tidligere markaplass og populært turmål i Romeriksåsene.
Det er adkomst til Hakkim via bomvei fra Aas Gård, i Hakadal. Gode parkeringsmuligheter og et populært utgangspunkt for turer i Romeriksåsene, eksempelvis til Råsjøen.
Kapillærelektroforese–massespektrometri
Kapillærelektroforese–massespektrometri (forkortet til CE-MS fra engelsk capillary electrophoresis–mass spectrometry) er en analytisk kjemi teknikk dannet av kombinasjonen av væskeseparasjonsprosessen av kapillærelektroforese med massespektrometri. CE-MS kombinerer fordelene med både CE og MS for å gi høy separasjonseffektivitet og molekylmasseinformasjon i en enkelt analyse. Den har høy oppløsningsevne og følsomhet, krever minimalt volum (flere nanoliter) og kan analyseres i høy hastighet. Ioner dannes vanligvis ved elektrosprayionisering, men de kan også dannes ved matriseassistert laserdesorpsjon/ioniserin g eller andre ioniseringsteknikker. Den har anvendelser innen grunnleggende forskning innen proteomikk og kvantitativ analyse av biomolekyler så vel som i klinisk medisin. Siden introduksjonen i 1987 har ny utvikling og anvendelse gjort CE-MS kraftig separasjon og identifikasjonsteknikk. Bruk av CE-MS har økt for protein- og peptidanalyse og andre biomolekyler. Imidlertid er utviklingen av online CE-MS ikke uten utfordringer. Forståelse av CE, grensesnittoppsett, ioniseringsteknikk og massedeteksjonssystem er viktig for å takle problemer mens man kobler kapillærelektroforese til massespektrometri.
Historie
Det opprinnelige grensesnittet mellom kapillærsonelektroforese og massespektrometri ble utviklet i 1987 av Richard D. Smith og kollegaer ved Pacific Northwest National Laboratory, og som også senere var involvert i utvikling av grensesnitt med andre CE-varianter, inkludert kapillær isotachophoresis og kapillær isoelektrisk fokusering.
Prøveinjeksjon
Det er to vanlige teknikker for å laste prøven inn i CE-MS-systemet, som ligner på tilnærminger for tradisjonell CE: hydrodynamisk og elektrokinetisk injeksjon.
Hydrodynamisk injeksjon
For å laste analyttene plasseres kapillæren først i hetteglasset. Deretter er det forskjellige måter for hydrodynamisk injeksjon: det kan påføres positivt trykk på innløpet, undertrykk til utløpet eller prøveinnløpet kan heves i forhold til kapillærutløpet. Denne teknikken er i stand til å gi robust og reproduserbar injisert prøvemengde i forhold til elektrokinetisk injeksjon og injeksjon RSD verdi er vanligvis under 2%. Injisert volum og reproduserbarhet av prøven avhenger vanligvis av injeksjonstid, fortrengning av prøvehøyde og trykket på prøven. For eksempel har det blitt funnet at bruk av høyere trykk og lavere injeksjonstid fører til reduksjon av RSD for toppområder og migrasjonstider. En av hovedfordelene med hydrodynamisk injeksjon er også at den er upartisk for molekyler med høy eller lav elektroforetisk mobilitet. For å øke gjennomstrømningen av CE-MS-analyse ble det laget hydrodynamisk multisegmentinjeksjonsteknikker. I dette tilfellet lastes flere prøver hydrodynamisk til separasjonskapillæren før analysen, og hvert prøvesegment plasseres mellom bakgrunnselektrolyttavstandsstykker.
Elektrokinetisk injeksjon
I denne metoden påføres en høy spenning på prøveoppløsningen, og molekyler blir ladet til CE-kapillæren ved elektromigrasjon og elektroosmotisk strømning av prøven. Elektrokinetisk injeksjon forbedrer følsomheten sammenlignet med hydrodynamisk injeksjon mens du bruker lavere spenning og lengre injeksjonstid, men reproduserbarheten av toppområder og migrasjonstider er lavere. Metoden er imidlertid partisk til analytter med høy elektroforetisk mobilitet: molekyler med høy mobilitet injiseres bedre. Som et resultat er elektrokinetisk injeksjon utsatt for matriseeffekter og endringer i prøvens ionestyrke.
Grensesnitt CE med MS
Kapillærelektroforese er en separasjonsteknikk som bruker høyt elektrisk felt for å produsere elektroosmotisk strømning for separasjon av ioner. Analytikere migrerer fra den ene enden av kapillær til den andre basert på ladning, viskositet og størrelse. Jo høyere det elektriske feltet er, større er mobiliteten. Massespektrometri er en analytisk teknikk som identifiserer kjemiske specier avhengig av forholdet mellom masse og ladning. I løpet av prosessen vil en ionkilde konvertere molekyler som kommer fra CE til ioner som deretter kan manipuleres ved hjelp av elektrisk og magnetisk felt. De separerte ionene blir deretter målt ved hjelp av en detektor. Det største problemet når kobling av CE til MS oppstår på grunn av utilstrekkelig forståelse av grunnleggende prosesser når to teknikker er grensesnitt. Separasjonen og deteksjonen av analytter kan forbedres med bedre grensesnitt. CE har blitt koblet til MS ved hjelp av forskjellige ioniseringsteknikker som FAB, ESI, MALDI, APCI og DESI. Den mest brukte ioniseringsteknikken er ESI.
Elektrospray-ioniseringsgrensesnitt
I det første CE-MS-grensesnittet ble en kapillærkappe i rustfritt stål rundt separasjonskapillærterminalen brukt i stedet for terminalelektroden i typisk CE-oppsett. En elektrisk kontakt av kapillær i rustfritt stål med bakgrunnselektrolytt som strømmer ut fra separasjonskapillæren ble laget på det tidspunktet som fullførte kretsen og startet elektrosprayen. Dette grensesnittsystemet hadde noen få ulemper som manglende samsvar med strømningshastighetene til to systemer. Siden da har grensesnittsystemet blitt forbedret for å ha kontinuerlig strømningshastighet og god elektrisk kontakt. En annen nøkkelfaktor for vellykket CE-MS-grensesnitt er valget av bufferløsning som må være egnet for både CE-separasjon og ESI-drift. For tiden eksisterer det tre typer grensesnittsystem for CE / ESI-MS som diskuteres kort.
Slirefritt grensesnitt
CE-kapillær er koblet direkte til en elektrospray-ioniseringskilde med et kappeløst grensesnittsystem. Den elektriske kontakten for ESI oppnås ved å bruke en kapillær belagt med et ledende metall. Siden det ikke brukes slirevæske, har systemet høy følsomhet, lave strømningshastigheter og minimal bakgrunn. Imidlertid har disse grensesnittdesignene alle utfordringer, inkludert lav mekanisk robusthet, dårlig reproduserbarhet.
Den nyeste slirefrie grensesnittdesignet har porøs ESI-emitter gjennom kjemisk etsning. Dette designet gir effektivt robust grensesnitt med massespektrometri og adresserer reproduserbarhetsutfordringene knyttet til tidligere design. Dette porøse emitter grensesnittet har blitt utforsket til et par CITP/CZE (eller forbigående ITP) som i stor grad forbedrer prøvebelastningskapasiteten til CE og muliggjorde ultrafølsom deteksjon av sporeanalyser. Høy reproduserbarhet, robusthet og følsomhet ble oppnådd i slirefritt forbigående kapillær isatokoforese (CITP) / kapilærsone elektroforese (CZE) -MS grensesnitt, der ledende væske ble brukt. Ledende væske kommer i kontakt med den metallbelagte ytre overflaten på emitteren som fullfører kretsen, men samtidig blandes den ikke med separasjonsvæsken, og det er derfor ingen prøvefortynning.
Slire-flyt grensesnitt
Med skjermstrømningsgrensesnittet opprettes den elektriske forbindelsen mellom en elektrode og bakgrunnselektrolytt når CE-separasjonsvæsken blandes med slirevæsken som strømmer koaksialt i et kapillarrør av metall. I de mest populære kommersielle CE-ESI-MS-grensesnittene brukes et ytterligere ytterrør (tre-rørs koaksial design) med sliregass, som bidrar til å forbedre elektrospraystabilitet og fordampning av løsemiddel. Men det har blitt funnet at strøm av sliregass kan forårsake sugeeffekt nær kapillærenden, noe som fører til parabolsk strømningsprofil og som en konsekvens lav separasjonseffektivitet. Vanlig brukt slirevæske er 1:1 blanding av vann-metanol (eller isopropanol) med 0,1% eddiksyre eller maursyre. Systemet er mer pålitelig og har et bredt utvalg av separasjonselektrolytter. Imidlertid, siden strømningshastigheter av slirevæske som kreves for en stabil elektrospray vanligvis er ganske høye (1-10 µl/min), kan dette være en viss reduksjon i følsomhet på grunn av fortynning av prøver med slirevæske. slirevæske kan leveres hydrodynamisk (med en sprøytepumpe) eller elektrokinetisk. Elektrokinetisk metode gjør det enkelt å operere i nanoelektrospray-regime (ESI-strømningshastigheter ved nl/min) og dermed forbedre følsomheten.
Rådgivende Ingeniørers Forening
Rådgivende Ingeniørers Forening (RIF) er en uavhengig bransjeorganisasjon for rådgivende ingeniørbedrifter i Norge, stiftet i 1919 som Tekniske Konsulenters Forening.
Foreningen arbeider med rammepåvirkning og bistår medlemsfirmaene med direkte tjenester som juridisk bistand, forsikringer, personalforvaltning, bransjeprognoser og faglig utvikling. Det er totalt 150 medlemsbedrifter og disse har til sammen 13.500 ansatte og omsetter for vel 17 milliarder per år.
Medlemsbedriftene er underlagt en godkjenningsordning basert på krav knyttet til firmakompetanse, forretningsmessig drift, forretningsskikk, kundetilfredshet og ansvarsforsikring. I tillegg kan de ansatte i medlemsbedriftene søke om personlig godkjenning innenfor sitt fagområde.
RIFs oppgave er å sørge for at samfunnet, politikerne og oppdragsgiverne bedre forstår hva medlemmenes innsats betyr for fellesskapet. Hovedkontoret ligger i Oslo, mens det rundt om i landet er 10 lokalforeninger.
Foreningen har kompetanse innen fag, jus, økonomi, forsikring og kommunikasjon. Hvert år utgir foreningen RIFs lønnstatistikk. I 2010 utgav de også den første rapporten i serien «State of the Nation - Norges tilstand», som estimerte vedlikeholds- og oppgraderingsbehovet innenfor offentlig infrastruktur og bygg. Konklusjonen var at det totale etterslepet i rapporten fra 2015 var på 2.600 milliarder kroner.
Administrerende direktør for RIF siden 2008 er Liv Kari Skudal Hansteen.
Firenze Open 2022
Firenze Open 2022 var en tennisturnering, og del av ATP-touren 2022 som fant sted i Firenze i Italia fra 10. til 16. oktober 2022.
Det ble konkurrert i singel og dobbel for menn på hardcourt.
Friidrett under Paralympiske sommerleker 2016 – 100 meter menn T33
100 meter for menn i kategorien T33 ved Paralympiske sommerleker 2016 ble arrangert 10. september 2016, på Estádio Olímpico João Havelange.
Finale
22:12 10. september 2016:
Patricia Barber
Barber er utdannet innen klassisk piano og psykologi ved University of Iowa. Hun har også en mastergrad i jazz pedagogikk fra Northwestern University.
Karriere
Patricia Barber begynte sin karriere ved å spille på nattklubber i Chicago. Her fikk hun gode omtaler fra lokal presse, noe som etter hvert førte til nasjonal oppmerksomhet. I 1984 spilte hun fem dager i uka på Gold Star Sardine Bar. I begynnelsen av 1990-tallet begynte Barber å spille fast på the Green Mill i Chicago, hvor hun fortsatt spiller hver mandag når hun ikke er på turné.
Barber er en teknisk dyktig pianospiller. Musikken består av selvkomponerte og selvskrevne sanger, men repertoaret inneholder også kjente låter fra klassisk rock som for eksempel «Ode to Billie Joe», «Norwegian Wood», «Light my fire» og «Black Magic Woman». Hun er spesielt kjent for sin unike stil og komplekse tekster. Hun er kjent for å være en nyskapende jazzartist som ikke lar seg påvirke av trender, men som går sine egne veier. Hun velger gjerne de små plateselskapene fremfor de store. Hennes første album Split (1989), ble gitt ut på eget selskap. De to neste utgivelsene Café Blue (1994) og Modern Cool (1998) ble gitt ut på det lille selskapet Premonition, som siden ble kjøpt opp av berømte Blue Note Records. Hennes siste album Smash (2013) ble gitt ut på Concord Records.
Samuel Tefera
Samuel Tefera (født 23. oktober 1999) er en etiopisk friidrettsutøver, som hovedsakelig løper 1500 meter. Han ble verdensmester innendørs på 1500 meter i 2018, og satte verdensrekord innendørs i februar 2019 med tiden 3:31,04. Han vant igjen 1500 meter under VM i friidrett innendørs 2022.
2017
Tefera fikk sølv på 1500 meter under det etiopiske mesterskapet i friidrett i 2017, bak Teressa Tolossa. Han vant 1500 meter under FBK Games i Nederland, og deltok i VM i friidrett 2017, men ble slått ut i forsøksheatet.
2018
Han vant 1500 meter under VM i friidrett innendørs 2018 i Birmingham, og vant 1500 meter under det etiopiske mesterskapet i friidrett 2018. I U20-VM i friidrett 2018 kom han på femteplass på denne distansen. Han deltok også i Diamond League 2018, og kom der på åttendeplass i Diamond League-finalen.
2019
Den 16. februar 2019 satte han verdensrekord på 1500 meter innendørs da han vant Müller Indoor Grand Prix. Tiden hans ble 3:31,04. i Diamond League 2019 vant han ett stevne; han vant 1 mile meter under London Grand Prix, med ny personlig rekord på 3:49,45. I Diamond League-finalen, som var Memorial Van Damme, kom han på niendeplass på 1500 meter. Han deltok på 1500 meter under VM i friidrett 2019, men fullførte ikke semifinalen der.
2021
I 2021 representerte han Etiopia på øvelsen 1500 meter under Sommer-OL 2020 arrangert i Tokyo der han løp forsøksheat, men kvalifiserte seg ikke til semifinalen. Hans beste resultat i Diamond League 2021 ble en fjerdeplass på 1500 meter i Doha.
2022
I februar kom han på andreplass på 1500 meter i stevnet Meeting Hauts-de-France i Frankrike. Han deltok på 1500 meter under VM i friidrett innendørs 2022, og vant der foran Jakob Ingebrigtsen.
Vince Locke
Vince Locke er en amerikansk tegneserietegner og illustratør mest kjent for tegneserieromanen A History of Violence. Locke begynte karrieren sin i 1986 med den postapokalyptiske zombieserien Deadworld. I 1993-94 tegnet han serien American Freak: A Tale of the Un-Men etter et manus av Dave Louapre for DC Comics. I 1997 kom thrilleren A History of Violence, etter et manus av John Wagner. Serien ble filmatisert i 2005. Locke er også kjent for sine rollespillillustrasjoner og sine albumcovere for Cannibal Corpse.
Caracol Televisión
Cadena Radial Colombiana de Televisión, mest kjent under akronymet Caracol (som betyr «snegl» på spansk), er et colombiansk fjernsynsselskap. Det ble etablert under dagens navn i 1969, og begynte samtidig å produsere tv-programmer. Siden 2003 er det eid av selskapet PRISA. Caracol Televisión har hovedkontor i Suba i Bogotá. Det er et av de to største fjernsynselskapene i landet, med RCN Televisión som hovedkonkurrent.
I tillegg til hovedkanalen, som heter Caracol Televisión, driver selskapet fire andre kanaler: Caracol Televisión Internacional, Novelas Caracol, Latin Tin og Canal Época.
Jonessundet
Den første kjente europeer som oppdaget sundet, var den engelske oppdageren William Baffin i 1616 som navnga den etter en av sine støttespillere.
Juan Luis Segundo
Juan Luis Segundo (født 31. oktober 1925 i Montevideo i Uruguay, død 17. januar 1996 samme sted) var en katolsk prest tilhørende jesuittordenen, filosof og tidlig eksponent for frigjøringsteologien.
Liv og virke
Segundo ble i 1941 medlem av jesuittordenen. Han studerte filosofi og teologi i Buenos Aires (lisensiat i filosofi i 1952), det katolske universitet i Leuven i Belgia (lisensiat i teologi) og Paris (doktor i filosofi i 1963).
Deretter virket han som universitetssjelesorger, ledet Pedro Fabro-senteret for sosial forskning og aksjon i Montevideo og utgav tidsskriftet Perspectivas de Diálogo. Dette tok slutt i 1975 da påtrykk fra regjeringen førte til at senteret ble stengt og tidsskriftet opphørte. Deretter arbeidet han videre med forskjellige lekmannsgrupper.
Steffen Doering
Internasjonale mesterskap
Sprint-VM på skøyter deltatt fire ganger.
Federal Communications Commission
Federal Communications Commission (FCC) er et amerikansk føderalt forvaltningsorgan som regulerer telekommunikasjon (herunder fasttelefoni og mobiltelefoni), kringkasting gjennom radiobølger og anvendelsen av det elektromagnetisk spekter. FCC ble opprettet 19. juni 1934 gjennom lovgivning i Kongressen og erstattet Federal Radio Commission som var etablert i 1926.
FCC ledes av et kollegium på fem medlemmer som utnevnes av USAs president etter godkjennelse av USAs senat. Presidenten utpeker et av de fem medlemmene til formann, som er forvaltningsorganets utøvende leder. Av kollegiets fem medlemmer kan ikke mer enn tre være medlem av samme politiske parti.
FCC er i sin helhet finansiert gjennom avgifter pålagt de regulerte virksomhetene.
FCC Fairness Doctrine
FCC hadde fra 1949 en Fairness Doctrine som henstilte til kringkastingsstasjonene om å ha balansert dekning. Dette hadde sin bakgrunn i at det var et begrenset antall radiofrekvenser, og FCC kunne stille krav til dem som fikk tillatelse til å bruke disse frekvensene. Kringkastere ble bedt om å bruke noe av sin sendetid på å diskutere kontroversielle saker av offentlig interesse og å lufte motstridende synspunkter på disse sakene. Stasjonene kunne selv velge hvordan dette kunne gjøres: gjennom nyhetsinnslag, partsinnlegg eller redaksjonelle synspunkter. FCC opphevet bestemmelsen i 1987. Med framveksten av kabel-TV var det ikke lenger så stor mangel på radiofrekvenser, og motstanderne av Fairness Doctrine mente den stred mot første grunnlovstillegg om ytringsfrihet. Det var også eksempler på at i stedet for å fremme et balansert syn, unnlot enkelte kringkastere i stedet å omtale kontroversielle saker. FCCs fjerning vakte motstand i Kongressen, som dengang hadde flertall fra demokratene, og den vedtok at Fairness Doctrine skulle være lov. President Ronald Reagan la ned veto, og loven trådte aldri i kraft. Det samme skjedde under president George H.W. Bush i 1991.
Sogn og Fjordane Distriktslag for Idrett
Sogn og Fjordane Distriktslag for Idrett (stiftet 19. mai 1919) var et organisasjonsledd under Norges Landsforbund for Idrett og et fellesorgan for idrett i Sogn og Fjordane i perioden 1919-1940.
Sogn og Fjordane Distriktslag for Idrett ble stiftet sammen med 20 andre distriktslag i 1919. Distriktslaget dannet sammen med lagene fra Arbeidernes Idrettsforbund Sogn og Fjordane Idrettskrins i 1945.
Idrettslag
I 1935 hadde distriktslaget følgende idrettslag som medlemmer:
Kåre Martin Hansen
Hansen arbeidde som fisker 1928–30 og deretter som telefonmontør 1931–44. Under andre verdenskrig gikk han på Oslo elementærtekniske skole. Han var sosialsekretær et par år etter krigen, før han i 1949 begynte et langt virke i Telegrafverket, som tegner, konstruktør og avdelingsleder. Han gikk av i 1980.
Hansen var medlem av kommunestyret i Tromsøysund fra 1945 til kommunen blei slått sammen med Tromsø i 1964. Han var kommunens ordfører fra 1948 til 1961. Fra 1972 til 1975 var han kommunestyrerepresentant i Tromsø. Han var også medlem av Troms fylkesting 1948–61 og 1972–75, den siste perioden som formann.
Election Special
Election Special er et album av Ry Cooder fra 2012. En musikkanmeldelse i VG mente at albumet er noe mer rock-preget enn hans forrige album, men at de fleste låtene likevel er basert på blues- og folkarketyper.
Kåre Martin Hansen
Han var vararepresentant til Stortinget fra 1958 til 1961. I 1961 fikk han fast plass og satt i to perioder fram til 1969. Den første perioden var han medlem av sosialkomiteen, den andre av finanskomiteen.
Election Special
Sporliste
Alle sangene er skrevet av Ry Cooder, unntatt hvor annet er angitt.
Kåre Martin Hansen
Hansen hadde ei rekke offentlige verv, likeså i AUF og Arbeiderpartiet i Troms. Han hadde også verv fagbevegelsen, først i Tromsø Bygningsarbeiderforening, deretter på ulike nivå i Norsk Tele Tjeneste Forbund.
Ursfjorden
Ursfjorden er en fjordarm av Bindalsfjorden i Bindal og Sømna kommune i Nordland. Fjorden har innløp mellom grenda Hjelmset i vest og Gaupsgavlen på halvøya Gavlen i øst og strekker seg 19 kilometer mot nordøstover inn til de små vikene Storremman og Lislremman i bunnen av fjorden.
Litt inn i fjorden ligger grendene Olsvika og Kjøssvika på vestsiden. Nord for Kjøssvika går Brekkosen nordvestover til grenda Brekkeidet. Ursfjorden fortsetter nordøstover og nord for Olderbakkfjellet på østsiden går Gravfjorden østover.
Den indre delen av fjorden er veiløs, men har noen få gårder på begge sider av fjorden. Ved Brekkosen går Fv38 langs fjorden, mens Fv33 går på vestsiden lenger ute i fjorden.
Kaputar
Kaputar er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
En middelsstor, lange og smal, brun trebukk, dekkvingene med fire smale, hvite lengdestriper. Hodet har en nokså lang og bred, firkantet "snute" foran antennefestene, fasettøynene er ganske små og utstående. Pronotum er nokså smalt, kraftig innesnevret litt foran midten, bak denne sterkt utvidet med en tann på hver side. Dekkvingene er lett rundede. Beina er mørkbrune, lange og tynne.
Utbredelse
Arten er utbredt i Australia (Victoria), New South Wales).
Systematisk inndeling
Slektslisten følger.
Tore Fjørtoft
Tore Fjørtoft (født 5. august 1973) er advokat PhD i Advokatfirmaet Schjødt. Han har tidligere vært stipendiat ved Institutt for privatrett ved Det juridiske fakultet, Universitetet i Oslo, hvor han skrev en doktorgradsavhandling i samvirkerett. Han er fremdeles tilknyttet universitetet som foreleser i selskapsrett. Fjørtoft har publisert en rekke juridiske artikler i både norske og utenlandske fagtidsskrifter. I perioden 1999-2009 var han ansatt i Lovavdelingen i Justis- og politidepartementet. Han har lang erfaring med lovarbeid fra både departement og lovutvalg. Fjørtoft ledet arbeidsgruppen som la frem NOU 2004: 4 Lovregulering av strømavtaler sluttet med forbrukere, og han var sekretær for Samvirkelovutvalget som la frem NOU 2002: 6 Lov om samvirkeforetak.
Gijón Open 2022
Gijón Open 2022 var en tennisturnering, og del av ATP-touren 2022 som fant sted i Gijón i Spania fra 10. til 16. oktober 2022.
Det ble konkurrert i singel og dobbel for menn på hardcourt.
Havgul
Havgul er navnet på en vind som blåser fra havet og inn mot land, særlig om sommeren. Den er fuktig og bringer ofte tåke med seg. Fenomenet er vanligst på Vestlandet, men tilsvarende tilfeller finnes både i Skottland, Island og Færøyene.
Mariengroschen
Mariengroschen er navnet på mynter med valøren Groschen som ble preget i det nedersaksiske området. Myntene er oppkalt etter avbildningen på den ene siden av en stående jomfru Maria.
Sølvvekten og dermed verdien varierte mye. På 1500-tallet ble Mariengroschen grunnet den stadige reduksjon i sin verdi fra stendene i Nedersaksisk rikskrets avløst av Meißnischen Fürstengroschen. Mynten fikk en verdi av 1/36 Reichstaler og ble redusert til småpenger.
I statene innenfor den nedersaksiske rikskrets ble Mariengroschen lenge preget som skillemynt – i Hannover frem til 1870, da Goldmark avløste de regionale pregningene innenfor det tyske keiserrike.
Panaji
Panaji (portugisisk: Pangim, engelsk: Panjim, konkani: पणजी) er hovedstaden i den indiske delstaten Goa. Den ligger i det nordlige Goa ved utløpet av elven Mandovi, og har 65 000 innbyggere (2001).
Panajis mest kjente landemerke er Vår frue av den uplettede unnfangelse-kirken (portugisisk: Nossa Senhora da Imaculada Conceição), bygget 1541.
Eliška Klučinová
Eliška Klučinová (født 14. april 1988 i Praha) er en tsjekkisk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 18 i syvkamp.
Idrettskarriere
Klučinová deltok ved Ungdoms-VM i friidrett 2005, der hun kom på 8.-plass, og ved Junior-VM i friidrett 2007 i Beijing, der hun også kom på 8.-plass. Hun deltok også ved junior-EM i friidrett 2007, der hun fikk sølv i sjukamp, bak latviske Aiga Grabuste. Hun kvalifiserte seg til VM i friidrett 2009 i Berlin, der hun kom på 23.-plass sammenlagt. Hennes beste enkeltøvelse ble 12.-plass i kulestøt. Ved U23-EM i friidrett 2009 kom hun på 4.-plass, med 6015 poeng. Russiske Nadezhda Sergejeva tok bronsen her, med 6.118 poeng.
I 2010 vant hun TNT - Fortuna Meeting for første gang, dette er en internasjonal mangekampkonkurranse som arrangeres årlig i Kladno i Tsjekkia. Hun deltok også ved Europacupen i mangekamp 2010 i Tallinn, der Tsjekkia kom på 2.-plass i lagkonkurransen, bak Frankrike. Ved EM i friidrett 2010 kom hun på 7.-plass med 6.187 poeng. Hun vant også TNT - Fortuna Meeting i 2012, og hun kom på 8.-plass ved EM i friidrett 2012. Hun representerte Tsjekkia ved sommer-OL 2012 i London, der hun greide 6.109 poeng og endte på 18.-plass. På nasjonalt nivå vant hun lengdehopp ved det tsjekkiske mesterskapet.
Ved Sommeruniversiaden 2013 kom hun på 4.-plass med 6.124 poeng, Tatjana Tsjernova vant denne konkurransen. Hun satte ny tsjekkisk rekord i sjukamp ved VM i friidrett 2013, med 6.332 poeng. Underveis satte hun personlig rekord på 100 meter hekk (13,97) og i høydehopp (1,86). Denne nasjonale rekorden forbedret hun til 6.460 poeng da hun vant TNT - Fortuna Meeting 2014. Hun ble tsjekkisk mester i lengdehopp i 2014. Hun deltok også ved EM i friidrett 2014, men fullførte ikke mesterskapet.
Hun kom på sjetteplass sammenlagt i IAAF Combined Events Challenge 2013, og fjerdeplass i 2014.
Hun kom på 3.-plass i femkamp ved EM i friidrett 2015 innendørs i Praha, med 4.687 poeng, som var ny nasjonal rekord. Hun kom på 2.-plass ved TNT - Fortuna Meeting 2015, denne gangen vant Ganna Kasyanova fra Ukraina. Hun fikk to medaljer ved det tsjekkiske mesterskapet i friidrett i 2015 - sølv i lengdehopp og bronse i høydehopp. Hun deltok også ved VM i friidrett 2015, der hun kom på 13.-plass i sjukamp. I IAAF Combined Events Challenge 2015 (Verdenscupen i mangekamp) kom hun på sjetteplass sammenlagt.
På nasjonalt nivå fikk hun sølv i lengdehopp under det tsjekkiske mesterskapet innendørs, og hun fikk sølv i lengdehopp og bronse i høydehopp utendørs.
2016
Under det tsjekkiske mesterskapet innendørs i 2016 fikk hun bronse i lengdehopp. Hun ble tatt ut til å delta i Sommer-OL 2016, der hun kom på 22.-plass i sjukamp med 6077 poeng.
Hun deltok i kun to stevner i IAAF Combined Events Challenge 2016, og fikk dermed ingen plassering. Hun scoret til sammen 12.259 poeng på disse to stevnene.
2017
Som i 2016 fikk Klučinová bronse i lengdehopp under det tsjekkiske innendørsmesterskapet i 2017. Utendørs fikk hun sølv i sjukamp under TNT Express Meeting, og hun kom på 10.-plass i sjukamp under VM i friidrett 2017.
Hun vant lengdehopp under det tsjekkiske mesterskapet utendørs, og hun fikk sølv i sjukamp og bronse i kulestøt. Hun deltok i fire stevner i IAAF Combined Events Challenge 2017, og kom på sjuendeplass sammenlagt.
Blankvannslanding
Blankvannslanding er en landingsteknikk for sjøfly.
Ved landing på en stor blank vannflate vil det være vanskelig å beregne høyden ned til vannflaten. Derfor må landingen skje med en moderat gjennomsynkning slik at høyden reduseres med 100 - 150 fot i minuttet. Dersom høydeforskjellen mellom fly og vannflate er stor, vil flyet tilbakelegge en lang strekning for å komme sakte ned mot vannflaten. Dersom landingen skjer nærmere land blir de synlige referansene mye bedre, så det bare blir en lav høydeforskjell som må tilbakelegges som blankvannslanding. Variometeret, som viser høydeforandringer, er et viktig instrument under denne prosedyren.
Den samme teknikken kan også brukes ved landing med ski på en konturløs, flat snøflate.
Flottørene må treffe vannflaten i riktig vinkel. Hvis bakre del av flottørene treffer vannet først gir det større motstand i vannet. Treffer fremre del av flottøren vannet først, blir vannet suget opp langs flottøren og flottøren suges ned i vannet. Ved langsom flyhastighet blir vingenes angrepsvinkel større, flyets haleparti kommer lavere og flyets nese høyere. Stillingen på flyet og gjennomsynkningen kontrolleres med gasshåndtaket, throttelen, og ved å vurdere hvor høyt flyets nese står mot horisonten. I mange situasjoner i flyging kontrolleres ikke fart med gasspådrag og høyde med høyderoret. Derimot styres farten med høyderoret ved vurdering av nesestillingen. Høyden med stigning og gjennomsynkning styres med gasshåndtaket.
Under blankvannslanding er det nødvendig med en del motorpådrag. Ved landing uten motorkraft blir gjennomsynkningen mye større enn ved blankvannslanding. En nødlanding ved motorstans bør derfor gjøres nær land der det er lettere å vurdere høyde over vannflaten.
Hans Dellbrügge
Hans Dellbrügge (født 15. september 1902 i Bielefeld, død 19. februar 1982 i Bad Neuenahr) var en tysk advokat og SS-general under andre verdenskrig. Han er blant annet kjent for sin framskutte rolle under riksrådsforhandlingene i Norge 1940.
Bakgrunn
Hans Dellbrügge var sønn av en middelskolerektor. Han ble uteksaminert fra gymnaset i 1921 og studerte så jus og statsvitenskap og tok eksamen i 1927 ved Universitetet i Marburg med doktorgrad i jus.
Karriere
Han begynte yrkeskarrieren i den prøyssiske forvaltning og var regjeringsassessor i landrådsembeder. Etter Hitlers maktovertakelse i 1933, sluttet han seg til NSDAP (medlemskapsnummer 2.008.517) og SS (SS nr. 201 858) Han begynte så å arbeide for Innenriksdepartementet. Så steg han i gradene og endte opp i juni 1944 som SS-Brigadeführer.
Riksrådsforhandlingene
Etter invasjonen av Norge i april 1940 var Dellbrügge noen måneder i Norge. Han var sentral i Rikskommisariatet i Norge under Reichskommissar Josef Terboven frem til september 1940; hans postering var som hovedavdelingsleder for forvaltningen. Dellbrügge var da 38 år, hadde tittelen regjeringspresident og var dr. jur. med forfatningsrett som spesialitet, og var en av Terbovens direkte underordnede. Riksrådsforhandlingene kom i stand på tysk initiativ, mens bruken av selve ordet riksråd var biskop Eivind Berggravs idé, etter mønster av middelalderens riksråd. Om formiddagen onsdag 12. juni avla Dellbrügge et besøk hos biskop Berggrav i Oslo bispegård. Samme kveld kom Dellbrügge tilbake og møtte, foruten Berggrav, medlemmene i Administrasjonsrådet samt høyesterettsjustitiarius Paal Berg. Torsdag 13. juni møtte så Administrasjonsrådets medlemmer hos Dellbrügge i Stortingsbygningen og fikk der forelagt et ultimatum: Skulle Norge beholde sin selvstendighet, måtte det skje på Tysklands premisser, hvis ikke ville Norge måtte styres som et tysk protektorat. Premissene var at Stortinget skulle sammenkalles til møte på Eidsvoll og vedta at regjeringen og kongehuset måtte avskaffes og at det måtte velges en ny regjering. I forståelse med Administrasjonsrådet avla Berggrav samme kveld et besøk i den svenske legasjonen i Inkognitogaten 27 der Johan Beck-Friis var svensk sendemann. Formålet med besøket var å bruke Sverige som en kanal overfor tyske myndigheter til å få dem til å lempe på kravene.
Søndag 16. juni var det nytt møte i regjeringsbygningen der de tre forhandlerne redegjorde for at de ikke kom videre, og Stortingets presidentskap ble gitt ansvaret for videre forhandlinger. Stortingsrepresentantene foretok gruppevise avstemninger der de var villige til avsette kongen og regjeringen og dermed oppheve Elverumsfullmakten, men forhandlingene strandet 18. september fordi tyskerne forlangte å få inn et flertall av NS-medlemmer eller NS-sympatisører som medlemmer av riksrådet. Deretter proklamerte Josef Terboven et kommissarisk råd under ledelse av Vidkun Quisling.
Wien
Fra september 1940 til krigsslutt i mai 1945 var Dellbrügge regierungspräsident i Reichsstatthalterei i Wien. Han var en av gauleiter Baldur von Schirachs viktigste medarbeidere i Wien.
Etterkrigstiden
Etter krigsslutt var han fra 1951 i to år hovedforretningsfører for Deutsche Krankenhausgesellschaft. Fra april 1953 til utgangen av januar 1955 var han tilordnet den Deutscher Städtetag, så vel som forretningsfører for Landkreistag Nordrhein-Westfalen.
Pablo Maffeo
Pablo Carmine Maffeo Becerra (født 12. juli 1997) er en spansk fotballspiller som spiller for.
Nadine Broersen
Nadine Broersen (født 29. april 1990) er en nederlandsk friidrettsutøver som konkurrerer i syvkamp. Hun representerte landet sitt under Sommer-OL 2012 i London, der hun ble nummer 13 i syvkamp.
Springvannsdammen
Springvannsdammen har flere betydninger:
Gravfjorden
Gravfjorden er en fjordarm av Ursfjorden i Brønnøy og Sømna kommune i Nordland. Fjorden har innløp mellom Forneset i vest og Storvikodden i øst og strekker seg 2,5 kilometer nordøstover til Hongsetstøen. Storvika ligger utenfor fjorden.
Det er ingen veiforbindelser i fjorden, men det ligger to gårder på sørøstsiden. Nordvestsiden av fjorden er bratt og Seljemarkfjellet stiger bratt opp til 375 meter over havet.
Bindalsfjorden
Mellom Holm og Vennesund er det fergeforbindelse langs fylkesvei 17. Ved halvøya Gavlen halvveis inn i fjorden går sidefjorden Ursfjorden nordover. Like øst for Gavlen ligger øya Hovøya og mellom disse ligger Hardangsfjorden. Sørøst for Gavlen ligger Stavøya og Imøya og øst for disse ligger fjorden Skotnesfjorden.
Ved Øksninga går Reppsundet på nordsiden av øya til innløpet til Tosen. På sørvestsiden av Øksninga ligger Terråkfjorden, mens Øyfjorden ligger på sørøstsiden mellom innløpet til Tosen og Sørfjorden.
Antroposofisk medisin
Antroposofisk medisin er en holistisk og salutogenetisk tilnærming (filosofi) til medisin som fokuserer på å styrke pasientens organisme og individualitet. Medbestemmelse, autonomi og verdighet blant pasienter er sentrale tema; terapiformer omfattet av antroposofisk medisin, slik som kunstneriske terapiformer, har til hensikt å supplere pasientens mulighet for å bli frisk. Antroposofisk medisin er derfor ikke et alternativ til konvensjonell medisin, men et supplement og en filosofi eller et perspektiv på det å behandle syke. Antroposofisk medisin er en form for komplementærmedisin.
Historie
Antroposofisk medisin ble grunnlagt i 1921 av den nederlandske legen Ita Wegman i samarbeid med filosofen Rudolf Steiner, som en utvidelse av konvensjonell medisin basert på den spirituelle filosofien antroposofi. Konvensjonell medisinsk behandling, slik som kirurgi og konvensjonelle medikamenter, brukes i den graden de er nødvendige, og personer som praktiserer antroposofisk medisin må være legeutdannet innen konvensjonell akademisk medisin (på denne måten skiller antroposofisk medisin seg fra alternativ medisin), i tillegg til å ha omfattende tilleggsstudier.